Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: alapképzési szakjainak képesítési követelményeirõl” megjelent 157/1996. (X. 22.) Korm. rendeletben alkalmazottakkal.]
Paragraph Index: 799

6. Az ismeretek ellenõrzési rendszere Az ismeretek ellenõrzési rendszere a tantervben elõírt, részben egymásra épülõ, részben egymástól független, aláírások és gyakorlati jegyek megszerzésébõl, vizsgák letételébõl, szakdolgozat elkészítésébõl, valamint záróvizsgából tevõdik össze. 6.1. A szakdolgozat A szakdolgozat a ruhaipari szakirányú képzettségnek megfelelõ, eredményében írásosan is megjelenõ, alkotó jellegû szakmai (tudományos, gazdasági, mérnöki, tervezési, esetleg kutatási vagy kutatás-fejlesztési gyakorlati) feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezetõ vagy konzulens irányításával kidolgozható. Igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerû összefoglalására, a téma körébe tartozó feladatok kreatív megoldására, önálló szakmai munka végzésére. 6.2. Záróvizsga 6.2.1. A záróvizsgára bocsátás feltételei: A tantervben elõírt tanulmányi követelmények teljesítése, különösen — a tantervben rögzített számú gyakorlati jegy, beszámoló, min. 8 kollokvium, — bíráló által elfogadott szakdolgozat. 6.2.2. A záróvizsga részei: — szóbeli vizsga az intézményi tanterv által meghatározott tantárgyakból, — a szakdolgozat megvédése. 6.2.3. A záróvizsga eredménye A vizsgáztató bizottság által a szakdolgozatra, annak megvédése eredményeként adott érdemjegy és a szóbeli vizsgákra adott érdemjegyek számtani átlaga egész jegyre kerekítve. III. rész HATÁROZATOK A Köztársasági Elnök határozatai A Köztársaság Elnökének 96/2003. (VI. 20.) KE határozata politikai államtitkárok felmentésérõl A Kormány tagjai és az államtitkárok jogállásáról és

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes